Stillehavsmesterskabet i curling 2009

Stillehavsmesterskabet i curling 2009 var det 19. Stillehavsmesterskab i curling for herre- og kvindelandshold. Mesterskabet blev afviklet den 12. – 19. november 2009 i SCAP Karuizawa Arena i Karuizawa, Japan, og der var tilmeldt fem kvinde- og seks herrehold.

Både kvindernes og mændenes turnering blev vundet af Kina foran Japan og Sydkorea.

Ud over titlen som Stillehavsmester spillede både kvinderne og herrerne om to pladser ved VM 2010.

Mænd

Grundspil 

De seks hold spillede en dobbeltturnering, og de fire bedste hold går videre til semifinalerne.

Slutspil 

Semifinalerne havde deltagelse af de fire bedste hold fra grundspillet. I de to semifinaler mødtes grundspillets nr. 1 og 4 hhv. nr. 2 og 3. Hver semifinale blev afviklet som en serie bedst af fem kampe, hvor holdenes to indbyrdes opgør fra grundspillet betragtedes som seriens første to kampe. Vinderne af de to semifinaler gik videre til finalen, mens de to tabere gik videre til bronzekampen.

Semifinaleserierne blev afviklet den 18. november, mens bronzekamp og finale blev spillet den 19. november.

Semifinaler 

Den ene semifinaleserie var en opgør mellem Kina, der sluttede grundspillet på førstepladsen, og grundspillets nr. 4, Australien. Kina havde vundet holdenes to indbyrdes opgør i grundspillet (8-3 og 8-6) og startede dermed serien med en føring på 2-0 i kampe. Kina vandt også den første semifinalekamp med 8-5 og sikrede sig dermed den samlede sejre i semifinaleserien med 3-0 i kampe.

Den anden semifinale stod mellem grundspillets nr. 2 og 3, Japan og Sydkorea. Japan havde vundet begge de to holds indbyrdes opgør i grundspillet (9-3 og 8-7) og indledte dermed semifinaleserien med en føring på 2-0 i kampe. Japanerne vandt også den første semifinalekamp, og dermed gik de videre til finalen med 3-0 i kampe, mens Sydkorea måtte tage til takke med at spille bronzekamp.

Bronzekamp 

Bronzekampen mellem de to tabere af semifinalerne blev vundet af Sydkorea, der besejrede Australien med 8-7. Australien var ellers foran med 7-4 inden sidste ende, hvor sydkoreanerne imidlertid formåede at score 4 point. Det var kun fjerde gang i mesterskabets historie at Sydkorea opnåede en placering blandt de tre bedste, mens Australien efter 17 år i træk på medaljeskamlen nu for andet år i træk måtte se sig henvist til en sekundær placering.

Finale 

Finalen blev vundet af Kina, der besejrede Japan med 8-3. Kampen blev reelt afgjort i 6. ende, hvor kineserne scorede fire point. Kina sikrede sig dermed Stillehavsmester-titlen for mænd for tredje år i træk, mens Japan vandt sølvmedaljer for 11. gang i turneringens historie.

Medaljevindere

Kvinder

Grundspil 

De fem hold spillede en dobbeltturnering, og de fire bedste hold gik videre til slutspillet.

Slutspil 

Semifinalerne havde deltagelse af de fire bedste hold fra grundspillet. I de to semifinaler mødtes grundspillets nr. 1 og 4 hhv. nr. 2 og 3. Hver semifinale blev afviklet som en serie bedst af fem kampe, hvor holdenes to indbyrdes opgør fra grundspillet betragtedes som seriens første to kampe. Vinderne af de to semifinaleserie gik videre til finalen, mens de to tabere gik videre til bronzekampen.

Semifinaleserierne blev afviklet den 18. november, mens bronzekamp og finale blev spillet den 19. november.

Semifinaler 

Den ene semifinaleserie var en opgør mellem Kina, der sluttede grundspillet på førstepladsen, og grundspillets nr. 4, New Zealand. Kina havde vundet holdenes to indbyrdes opgør i grundspillet (9-3 og 8-5) og startede dermed serien med en føring på 2-0 i kampe.

New Zealand vandt den første semifinalekamp med 8-6 og reducerede dermed til 1-2 i kampe, men efterfølgende vandt Kina den anden semifinalekamp og sikrede sig dermed sejren i semifinaleserien med 3-1 i kampe.

Den anden semifinale stod mellem grundspillets nr. 2 og 3, Japan og Sydkorea. Japan havde vundet begge de to holds indbyrdes opgør i grundspillet (7-5 og 9-3) og indledte dermed semifinaleserien med en føring på 2-0 i kampe. Japanerne vandt også den første semifinalekamp, og dermed gik de videre til finalen med 3-0 i kampe, mens Sydkorea måtte tage til takke med at spille bronzekamp. Dermed fik Japan revanche for nederlaget til netop Sydkorea i semifinalen året før.

Bronzekamp 

Bronzekampen mellem de to tabere af semifinalerne blev vundet af Sydkorea, der besejrede New Zealand med 8-5. Dermed vandt Sydkorea bronzemedaljer for femte gang i mesterskabets historie, mens New Zealand blev nr. 4 for andet år i træk.

Finale 

Kina vandt finalen over Japan med 10-3 og sikrede sig dermed Stillehavsmester-titlen for fjerde år i træk. Japan vandt sølvmedaljer for tredje gang i mesterskabets historie.

Medaljevindere

Kilder / eksterne henvisninger 
19th Pacific Curling Championships 2009 in Karuizawa JAPAN   
WCF Results & Statistics – Pacific Curling Championships 2009 – Men  
WCF Results & Statistics – Pacific Curling Championships 2009 – Women  
WCF News – China, Japan & Korea sweep the board at Pacific Championships (19. november 2009) 

Curling i 2009
Curlingturneringer
Curling i Japan
Sport i Karuizawa